***Tony Hawk's Underground*** er et skateboardspill i *Tony Hawk's*-serien som kom ut i 2003 til PlayStation 2, GameCube, Xbox og Game Boy Advance. En versjon kom også ut til mobiltelefoner. En Windows-versjon kom ut i Australia og New Zealand i 2004.

Gameplay
--------

Handlingen er sentrert rundt skateboarding på en rekke nivåer, og spilleren kan utføre triks med forskjellige kombinasjoner. Når triksene pågår, vises en balanse-måler som spilleren må forhindre fra å falle for langt til venstre eller høyre. Å fullføre flere triks rett etter hverandre uten, kalles en kombinasjon. Dette øker spillerens poengsum, og kan fylle opp spesial-måleren; når denne måleren er full, får spilleren tilgang til mer forseggjorte triks som kan være verdt flere poeng. Spillet kan følge en rekke profesjonelle skateboardere fra den virkelige verden, inkludert: Tony Hawk, Bob Burnquist, Paul Rodriguez, Chad Muska, Mike Vallely, Andrew Reynolds og Stacy Peralta.

Handling
--------

Hovedpersonen og bestevennen Eric Sparrow bor i New Jersey, og drømmer om å bli berømte skateboardere. Hovedpersonen klarer å imponere den profesjonelle skateboarderen Chad Muska, som besøker byen. Han gir dem et nytt skateboard, og forteller at en god måte å starte en skate-karriere på er å få sponsing fra lokale skateboard-butikker. Hovedpersonen oppsøker Stacy Peralta, som godtar å sponse dem under forutsetning av at spilleren gjør noe for å skille seg ut fra de andre lokale skateboardere. Så hovedpersonen reiser til Manhattan sammen med Eric Sparrow, som nå er på flukt fra narkotika-selgere etter å ha satt fyr på bilen deres som hevn etter at de hadde stjålet fra skateboard-butikken. De får høre om Tampa AM, en amatør-divisjon som skal arrangere en skate-konkurranse ved Skatepark of Tampa, som finner sted i Tampa, Florida.

Men rett etter ankomst blir Eric arrestert for å ha fornærmet en politimann, og hovedpersonen gjør ulike tjenester for den lokale politi-stasjonen for å sørge for Erics kausjon. Men når de ankommer konkurransen, avsløres det at Eric bare hadde fylt ut sitt eget søknadsskjema - men ikke hovedpersonens søknad. Dette tvinger hovedperson til å prøve å imponere konkurrentene for å få opptak. Etter å ha imponert Tony Hawk, vinner hovedpersonen Best Trick-arrangementet på Tampa AM og blir tilbudt avtaler av store skateboard-sponsorer - til Erics forferdelse. Hovedpersonen reiser deretter til San Diego i California for å møte Todd, lederen for teamet. Men det avsløres snart at Eric har blitt hentet av samme sponsor.

Hele teamet flyr deretter til Hawaii for å filme en video, og hovedpersonen forsøker å finne andre lokale områder hvor andre skateboardere ikke har filmet før. Senere reiser teamet videre til Vancouver i British Columbia. Etter å ha gjennomført forskjellige ærend for lokalbefolkningen, og fullført sin del av team-videoen, deltar hovedpersonen på en video-premier på Slam City Jam. Men Eric stjeler ideen hans, og redigerer hovedpersonens del av videoen - slik at bare Eric kan bli profesjonell. Men hovedpersonen klarer likevel å vinne konkurransen, og bli proff. Etter å ha designet sitt eget profesjonelle skateboard, legger hovedpersonen og Ericreiser teamet til Moskva, Russland, hvor de forsones. Men etter at Eric blir alt for påvirket av alkohol, kjører han en tur i en russisk stridsvogn. Hovedpersonen hopper inn og prøver å stoppe vognen, men fordi han ikke er kjent med kontrollene klarer han ikke å stoppe den fra å krasje inn i en regjeringsbygning.

Eric hopper ut vognen og stikker av, og etterlater hovedpersonen fanget inne vognen. Hvor han snart blir arrestert av det russiske militæret. Eric lyver og påstår at hovedpersonen hadde stjålet stridsvognen på egen hånd. Uvillig til å betale for alle skadene, sørger lederen for teamet deres Todd for at hovedpersonen blir sparket av laget - til Erics fornøyelse. Men den amerikanske ambassaden klarer å redde hovedpersonen. Eric, som snart grunnlegger sitt eget skateboard-selskap, avslører at han hele veien hadde planlagt å forråde hovedpersonen. Fast bestemt på å slå tilbake, slår hovedpersonen seg sammen med en rekke andre profesjonelle skateboardere for å produsere deres egne populære videoer, og de finner på et helt nytt triks i prosessen. På grunn av suksessen til denne videoen, utfordrer Eric hovedpersonen til en siste skate-off.

Referanser
----------

1. ↑  Perry, Douglass C. (28. oktober 2003). «Tony Hawk's Underground». *IGN* **(engelsk)**. Besøkt 4. august 2023.
2. ↑  «Tony Hawk's Underground [Mobile]». *IGN* **(engelsk)**. Besøkt 4. august 2023.
3. ↑  «A Brief History of Every Tony Hawk’s Pro Skater Game (The Decline of Neversoft and Beyond)». *Half-Glass Gaming* **(engelsk)**. 2. september 2020. Besøkt 4. august 2023.

Eksterne lenker
---------------

* (en) *Tony Hawk's Underground* hos MobyGames Rediger på Wikidata

* (en) *Tony Hawk's Underground* hos MobyGames Rediger på Wikidata

* (en) *Tony Hawk's Underground* hos Giant Bomb Rediger på Wikidata

* (en) *Tony Hawk's Underground* hos Internet Game Database Rediger på Wikidata

* (en) *Tony Hawk's Underground* hos GameFAQs Rediger på Wikidata

* (en) *Tony Hawk's Underground* hos GameFAQs Rediger på Wikidata

* (en) *Tony Hawk's Underground* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |